ביצה שנמצאת בתרנגולת בלא קליפה צריך מליחה ואסור לאוכלה בחלב ואם נגמרה בקליפתה מותרת לאוכלה בחלב ואינה צריכה מליחה כדאמרי' בפ"ק דביצה (ד"ו ע"ב) דאע"פ שביצת נבילה שנתנבלה בשחיטה ב"ה אוסרים משום דגזרי' אטו ביצת טריפה שאסורה לכ"ע שאני התם דמתחילה נתגדלה ביצת הטריפות בטריפות ואם הכו התרנגולת ויצאה ביצתה מפרש בתשו' הגאון דמותרת אע"פ שיצאה קודם זמנה דאין כאן משום אבר מן החי דת"ר (חולין שם) גיעולי ביצים מותרים כך פר"ת.